open-index/open-wikipedia-markdown huggingface dataset:
יחיא יח'לף

**יחיא חסן עבדאללה יח'לף** (בערבית: **يحيى حسن عبد الله يخلف**; נולד ב-11 בנובמבר 1944) הוא סופר ופוליטיקאי פלסטיני, שכיהן גם כשר התרבות של הרשות הפלסטינית.

## ביוגרפיה
יחיא יח'לף נולד בעיירה סמח' הנמצאת בדרום הכנרת (במקום שבו נמצא היום צמח). עם הקמת מדינת ישראל עברה משפחתו לירדן, שם התגוררה בעיר אירביד ושם התחנך בילדותו.

ברשות יח'לף תעודת הוראה ותואר ראשון באמנויות מהאוניברסיטה הערבית של ביירות. הוא עבד בהוראה ובעיתונות, ופרסם את סיפוריו הראשונים בכתב העת "אופק חדש", שיצא לאור בירושלים באמצע שנות ה-60.

בשנת 1980 עבד יח'לף כמזכיר הכללי של איגוד הסופרים והעיתונאים הפלסטינים. ב-1987 התמנה כמנכ"ל מחלקת התרבות בארגון לשחרור פלסטין. בין השנים 2003–2006 כיהן כשר התרבות של הרשות הפלסטינית. בשנת 2007 מונה לתפקיד יו"ר המועצה העליונה לתרבות ויו"ר הוועדה הלאומית הפלסטינית לחינוך, תרבות ומדע. הוא עמד בראש המשלחות הפלסטיניות לוועידות רבות של אונסק"ו ושל ALECSO. במאי 2012 פרש מעבודתו הרשמית והתמסר לכתיבה.

## כתיבתו
יח'לף פרסם חמישה ספרי ילדים, ספר תיעוד אחד (יומני הפלישה והיציבות: עדות שטח), ושני ספרי סיפורים. בנוסף פרסם שנים עשר רומנים בין השנים 1977 ו-2020. עליהם קיבל את פרס פלסטין לספרות לשנת 2000, פרס פורום היצירתיות הבינלאומי של קהיר בשנת 2019 ומדליית זהב מ (ALECSO) בשנת 2012.

## דעותיו
בראיון סיפר על ילדותו: "הצטרפתי לשורות המהפכה הפלסטינית כלוחם" וקבע כי "הפלסטינים התמודדו עם טרגדיה שהשפעותיה עדיין ניכרות. במשך מאה שנה, אנו נאבקים ונלחמים למימוש זכויותינו לשיבה, להגדרה עצמית ולהקמת מדינתנו הפלסטינית עם ירושלים בירתה".

## קישורים חיצוניים

## הערות שוליים

קטגוריה:שרי התרבות של הרשות הפלסטינית
קטגוריה:סופרים פלסטינים
קטגוריה:הרשות הפלסטינית: תרבות
קטגוריה:פוליטיקאים פלסטינים
קטגוריה:פלסטינים שנולדו ב-1944
Day by Day

"**Day by Day**" (בעברית: "**יום אחר יום**") הוא שיר משנת 1997 של הזמרת, הרקדנית והשחקנית האיטלקייה ילידת ברזיל רג'ינה סרייבה .
השיר הגיע למקום השמיני באיטליה ולמקום האחד עשר במצעד שירי הדאנס קלאב של מגזין הבילבורד האמריקאי.

## השיר במצעדים

## קישורים חיצוניים
* 
* 20px "Day by Day" במסד הנתונים המוזיקלי AllMusic **(באנגלית)**
* 20px "Day by Day" במסד הנתונים המוזיקלי MusicBrainz **(באנגלית)**
* 30px "Day by Day" במסד הנתונים המוזיקלי Genius **(באנגלית)**
* 20px "Day by Day" במסד הנתונים המוזיקלי Discogs **(באנגלית)**
* 44px 20px "Day by Day" באתר המוזיקה Spotify **(באנגלית)**
* "Day by Day" באתר המוזיקה אפל מיוזיק **(באנגלית)**
* 44px "Day by Day" באתר המוזיקה Deezer **(באנגלית)**
* 55px "Day by Day" באתר המוזיקה Tidal **(באנגלית)**
* 20px "Day by Day" באתר המוזיקה SoundCloud **(באנגלית)**
* 20px "Day by Day" באתר המוזיקה Musixmatch **(באנגלית)**
* 70px "Day by Day" באתר המוזיקה שזאם **(באנגלית)**
* 35px|קישור= "Day by Day", באתר המוזיקה אמזון מיוזיק **(באנגלית)**
* 

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירי יורודאנס
שמשון הגיבור (פסל)

**שמשון הגיבור** הוא יצירתו של הפסל והצייר ברוך וינד, הממוקמת בעיר אשדוד. הפסל עשוי ברונזה ומתנשא לגובה של 3.5 מטרים ורוחבו 4 מטרים. הוא מתאר את שמשון המקראי ברגעיו האחרונים, כאשר הוא ממוטט את עמודי מקדש דגון. הפסל, שנחנך בשנת 2008, מוקדש להנצחת גבורתם של היהודים בשואה ובמלחמות ישראל.

הפסל מוצב בשדרות משה דיין ברובע הקריה, מול פארק אשדוד-ים.

## רקע
הפסל נוצר על ידי ברוך וינד, אמן ופסל ניצול שואה, אשר הקדיש את חייו להנצחת אירועים היסטוריים וערכים לאומיים באמצעות אמנותו. הפסל מציג את שמשון ברגע הקריטי שבו הוא מפיל את עמודי מקדש דגון, ומשקף את דמותו כגיבור טרגי המקריב את חייו כדי להכות באויביו.

## קישורים חיצוניים

## הערות שוליים

קטגוריה:שמשון
קטגוריה:גברים בפיסול
קטגוריה:אשדוד: תרבות
מצבטית

**מִצְבָּטִית** (שם מדעי: *Onychogomphus*) היא סוג של שפירית במשפחת המלקחיתיים.

בישראל שלוש נציגות מהסוג: מצבטית משוישת, מצבטית חדת-שן, ומצבטית גלונית; אם כי האחרונה לא נראתה עשרות שנים.

## מינים בסוג
הסוג כולל את המינים הבאים:

## גלריה

קובץ:Small pincertail (Onychogomphus forcipatus) male Bulgaria (cropped).jpg|זכר מהמין *Onychogomphus forcipatus* ("מצבטית קטנה"). ניתן לראות את צורת הצבת הייחודית לסוג של התוספתנים בקצה הבטן
קובץ:Large Pincertail female. Onychogomphus uncatus (24608745062).jpg|נקבה מהמין *Onychogomphus uncatus* ("מצבטית גדולה"). לנקבות אין את התוספתנים הייחודיים של הזכר
קובץ:Onychogomphus uncatus cercoides.jpg|מבט על על התוספתנים בצורת הצבתות - *Onychogomphus uncatus*
קובץ:Apendicescazuma.jpg|מבט צד על התוספתנים בצורת הצבתות. הצורה הספציפית של החלק התחתון מהווה סימן זיהוי בין חלק מהמינים - *Onychogomphus cazuma*
קובץ:Larvacazuma.jpg|נימפה - *Onychogomphus cazuma*
קובץ:Onychogomphus uncatus exuvium.jpg|נשל - *Onychogomphus uncatus* 


## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי אדמון דה סליס לונשאן
קטגוריה:שפיריות
תיאטרון קרתאי סירקל

[250px|ממוזער|שמאל|התיאטרון ביום הבכורה של "[חייו של אמיל זולא", 1937]]
**תיאטרון קרתאי סירקל** (באנגלית: **Carthay Circle Theatre**) היה אחד מבתי הקולנוע המפורסמים ביותר בתקופת תור הזהב של הוליווד. התיאטרון ממוקם ב בלוס אנג'לס, קליפורניה. הוא נפתח לציבור הרחב ב-18 במאי 1926 ונהרס ב-1969.

האודיטוריום עצמו עוצב בצורת עיגול מושלם, הממוקם בתוך ריבוע שהשלים את יתר בניין התיאטרון. בשל כך הוא נקרא תיאטרון קרתאי סירקל בשל עיצובו הייחודי.

## קישורים חיצוניים

* 

## הערות שוליים

קטגוריה:לוס אנג'לס: מבנים
קטגוריה:בתי קולנוע
קטגוריה:מבנים שנהרסו
מלקחית

ממוזער| ''Gomphus flavipes''
ממוזער| מאובן של ''G. tuberculatus'' מברזיל, במוזיאון Naturhistorisches (וינה)
**מַלְקְטִית** (שם מדעי: *Gomphus*) היא סוג של שפירית במשפחת המלקחיתיים.

בישראל נציגה אחת מהסוג: מלקחית נהרות.

## טסקונומיה
כתוצאה ממחקרים פילוגנטיים, התת-סוגים *Gomphurus*, *Hylogomphus*, *Phanogomphus* ו- *Stenogomphurus* שודרגו לרמת סוג עצמאי ב-2017. לאחר פיצול המינים בסוגים הללו, הסוג מלקטית  (*Gomphus*) נותר עם 11 במקום 54 מינים בסך-הכל, כאשר אף אחד מהם לא מצוי בחצי הכדור המערבי. 

## מינים בסוג
הסוג כולל כיום את 11 המינים הבאים:

### מינים לשעבר
מינים אלו השתייכו בעבר לסוג:   

## קישורים חיצוניים

## הערות שוליים

קטגוריה:בעלי חיים שתוארו ב-1815
קטגוריה:טקסונים שתוארו בידי ויליאם אלפורד ליץ'
קטגוריה:שפיריות
צ'ילה צ'יקו

**צ'ילה צ'יקו** (בספרדית: **Chile Chico**, מילולית "צ'ילה קטנה") היא עיירה בפרובינציית חנרל קאררה במחוז אייסן, בחבל פטגוניה שבמדינת צ'ילה. היא ממוקמת על החוף הדרומי של אגם חנרל קאררה. צ'ילה צ'יקו, שיש בה כ-3,000 תושבים, היא הבירה של קומונת צ'ילה צ'יקו ושל פרובינציית חנרל קררה.

העיירה נמצאת 6 קילומטר ממערב לגבול עם ארגנטינה ו-8 ק"מ מהעיירה הארגנטינאית לוס אנטיגואוס, שאליה היא מחוברת בכביש סלול. מעבורת למכוניות מחברת את העיירה עם פוארטו אינג'ניירו איבניז על החוף הצפוני של האגם.
ממוזער|מעבורת וסוס רתום לעגלה במעגן צ'ילה צ'יקו. המעבורת מהווה קשר תחבורתי ימי בין העיירות צ'ילה צ'יקו ופוארטו איבניז.

מאז 2017 צ'ילה צ'יקו מייצרת את היין הדרומי ביותר בעולם. היין מיוצר בכרם הניסיוני של Undurraga שהוא חלק מהמכון למחקרים חקלאיים של צ'ילה .

## אקלים
המיקום של מדבר צל הגשם שלה מעניק לצ'ילה צ'יקו אקלים ים תיכוני (שיטת קפן: *Csb*), יבש בצורה יוצאת דופן עבור קו הרוחב שלו עם רק מחצית מכמות המשקעים של בלמסדה הנמצאת בקרבת מקום ופחות מעשירית ממקומות רבים בחופים באזור אייסן. האקלים המתון שלה מושווה לפעמים למרכז צ'ילה אבל גם דומה ביותר לזה של מקומות כמו העיר סקווים בוושינגטון שבארצות הברית, השוכנת בצל גשם של רוח מערבית דומה.

## דמוגרפיה
על פי מפקד האוכלוסין 2002 של המכון הלאומי לסטטיסטיקה, צ'ילה צ'יקו משתרעת על שטח של 5,922.3 קילומטרים רבועים ומונה 4,444 תושבים (2,378 גברים ו-2,066 נשים). מתוכם, 3,042 (68.5%) התגוררו באזורים עירוניים ו-1,402 (31.5%) באזורים כפריים. האוכלוסייה גדלה ב-18.3% (687 נפשות) בין מפקדי 1992 ל-2002.

## מינהל
כקומונה, צ'ילה צ'יקו היא חטיבה מנהלית ברמה השלישית של צ'ילה המנוהלת על ידי מועצה עירונית, בראשות ראש עיר שנבחר ישירות כל ארבע שנים. האלקלדה בשנים 2008–2012 היה לופרסיאנו מוניוס גונסאלס ממפלגה למען דמוקרטיה (PPD).

צ'ילה צ'יקו מיוצגת בבית הנבחרים, הבית התחתון של הפרלמנט של צ'ילה, כחלק ממחוז הבחירה ה-59, הכולל את כל אזור אייסן. הקומונה מיוצגת בסנאט כחלק ממחוז הבחירה הסנאטורי ה-18 (אזור אייסן).

## הערות שוליים

## קישורים חיצוניים

* עיריית צ'ילה צ'יקו (בספרדית)

קטגוריה:צ'ילה: יישובים
קטגוריה:אייסן
קטגוריה:יישובים שהוקמו ב-1929
בריאן סטסקוויץ

**בריאן ג'ון סטסקוויץ** (באנגלית: **Brian John Staskawicz**) הוא פרופסור לבוטניקה באוניברסיטת קליפורניה בברקלי ודירקטור של גנומיקה חקלאית במכון הגנומיקה החדשני (IGI).

## השכלה
סטסקוויץ למד בקולג' בייטס שם קיבל תואר ראשון בשנת 1974. לאחר מכן השלים תואר שני באוניברסיטת ייל בשנת 1976. את הדוקטורט שלו סיים ב-1980 באוניברסיטת קליפורניה בברקלי, בתחום פתולוגיה של צמחים.

## מחקר וקריירה
סטסקוויץ תרם תרומות משמעותיות להבנת אסטרטגיות ההדבקה של פתוגנים בצמחים ותגובה חיסונית של הצמחים. תרומותיו כוללות שיבוט גן האפקטור הפתוגני הראשון וכן שיבוט ואפיון אחד מקולטני ה-NOD הראשונים בצמחים.

סטסקוויץ ועמיתיו מילאו תפקיד מרכזי בהפיכת *[[Arabidopsis thaliana]]* לאורגניזם מודל לחקר הבסיס המולקולרי של זיהוי מיקרוביאלי על ידי צמחים ולניתוח גנטי של מסלולי איתות הגנתיים. הוא הוביל יוזמה במכון IGI לעריכת גנום של גידולים חקלאיים לשיפור העמידות לגורמים ביוטיים ואביוטיים, ולשיפור ביצועי הצמח. מחקר במעבדתו זיהה ואפיין חלבוני אפקטור חיידקיים מ-*Pseudomonas syringae* ומ-*Xanthomonas* spp.

## פרסים ואותות כבוד
בשנת 2019 נבחר סטסקוויץ לחבר זר של החברה המלכותית (ForMemRS). סטסקוויץ הוא חבר באקדמיה הלאומית למדעים של ארצות הברית ונבחר לעמית בחברה האמריקאית לפתופתולוגיה ובאקדמיה האמריקאית למיקרוביולוגיה. בשנת 2025 הוענק לו פרס וולף לחקלאות.

## הערות שוליים

קטגוריה:חברי האקדמיה הלאומית למדעים של ארצות הברית
קטגוריה:זוכי פרס וולף לחקלאות
גראץ-אומגבונג

**גראץ-אומגבונג** (בגרמנית: **Graz-Umgebung**; בעברית: סביבת גראץ) הוא מחוז במרכז מדינת שטיריה שבאוסטריה.
המחוז מקיף את כל שטח העיר האוטונומית גראץ, והיא אינה חלק מהמחוז.

במחוז 36 ערים ועיירות:

## קישורים חיצוניים
* 

קטגוריה:שטיריה: מחוזות
ג'יימס אייזנשטיין

**ג'יימס פ. אייזנשטיין** (באנגלית: **James P. Eisenstein**, נולד ב-15 במאי 1952) הוא פיזיקאי אמריקאי שנודע במחקרו הניסיוני על מערכות אלקטרונים דו-ממדיות המקיימות אינטראקציה חזקה. כיום הוא פרופסור לפיזיקה ופיזיקה יישומית פרנק ג'יי רושק, אמריטוס, במכון הטכנולוגי של קליפורניה.

## קריירה אקדמית
אייזנשטיין קיבל תואר ראשון מאוברלין קולג' בשנת 1974 ודוקטורט בפיזיקה מאוניברסיטת קליפורניה בברקלי בשנת 1980. לאחר מספר שנים כמרצה לפיזיקה בויליאמס קולג', הצטרף בשנת 1983 לצוות המחקר הטכני של מעבדות בל במריי היל, ניו ג'רזי. בשנת 1996 קיבל מינוי כפרופסור לפיזיקה במכון הטכנולוגי של קליפורניה (Caltech) בפסדינה, קליפורניה. בשנת 2005 מונה לפרופסור לפיזיקה ופיזיקה יישומית במכון.

הוא היה חבר בוועדות שונות של המועצה הלאומית למחקר, כולל ועדת מדעי המצב המוצק והמועצה לפיזיקה ואסטרונומיה. בנוסף, שימש כעורך משנה של כתב העת *Annual Review of Condensed Matter Physics* בין השנים 2014–2017.

אייזנשטיין יצא לגמלאות (קיבל מעמד פרופסור אמריטוס) ב-2018 והשעה את תוכנית המחקר הניסיוני שלו ב-2021.

## מחקר
בעקבות מחקר הדוקטורט שלו על התכונות ההידרודינמיות של הליום-3 במצב על-נוזלי, אייזנשטיין שינה את מוקד מחקרו בעת עבודתו במעבדות בל, והתמקד בתכונותיהם הניסיוניות של מערכות אלקטרונים דו-ממדיות בהטרו-מבנים מוליכים למחצה. בטמפרטורות נמוכות במיוחד ושדות מגנטיים גבוהים, מערכות אלו מפגינות תופעות אקזוטיות שונות, ביניהן אפקט הול הקוונטי השלם והשביר.

בין תרומותיו הבולטות של אייזנשטיין ניתן למנות את גילוי מצב הול השביר הראשון בעל "מונה זוגי", התצפית הראשונה על מופעי "פסים" ו"בועות" קוונטיים דו-ממדיים, והזיהוי הראשון של עיבוי בוזוני אקסיטונים.

מצב הול הקוונטי השביר עם מונה זוגי, בערך מילוי *v*=5/2, נחשב לבעל חלקיקים קווזיים עם סטטיסטיקת שזירה לא אבלית, תכונה בעלת חשיבות רבה עבור ארכיטקטורות מוצעות של מחשב קוונטי טופולוגי.

מופעי "פסים" ו"בועות" מדגימים כי ברמת הקוונטים, אלקטרונים נקודתיים מסוגלים להתארגן בתצורות הדומות לנוזלים גבישיים קלאסיים המורכבים ממולקולות אסימטריות מורכבות.

עיבוי אקסיטונים נחזה לראשונה בשנות ה-60 של המאה ה-20 כמופע היכול להתרחש בחומרים מתכתיים למחצה בהיעדר שדה מגנטי. עם זאת, התופעה זוהתה לראשונה דווקא במערכות דו-שכבתיות של אלקטרונים דו-ממדיים בשדות מגנטיים גבוהים. למעשה, בטמפרטורות נמוכות, אלקטרונים בשכבה אחת יכולים להיקשר לרווחים בין האלקטרונים בשכבה השנייה. מופע העיבוי מתאפיין בתכונות יוצאות דופן רבות.

## פרסים והצטיינות
* פרס וולף לפיזיקה לשנת 2025
* פרס אוליבר א. באקלי לשנת 2007 של האגודה האמריקנית לפיזיקה, חולק עם סטיבן מ. ג'ירווין ואלן ה. מקדונלד. הציטוט נכתב "למחקר ניסיוני ותאורטי בסיסי על מצבי אלקטרונים רבים בקורלציה במערכות נמוכות ממדים".
* עמית נבחר לאקדמיה הלאומית למדעים של ארצות הברית לשנת 2005
* תואר מרצה מוריס לואב לשנת באוניברסיטת הרווארד לשנת 2003
* תואר חבר מכובד בסגל הטכני במעבדות בל לשנת 1993
* עמית חבר של האגודה האמריקנית לפיזיקה לשנת 1992

## קישורים חיצוניים
* עמוד פרס אוליבר באקלי
* מערך פיזיקאים אמריקאים עכשוויים

## פרסומים
* 
* 
* 
* 

## הערות שוליים

קטגוריה:בוגרי אוניברסיטת קליפורניה בברקלי
קטגוריה:סגל מעבדות בל
קטגוריה:סגל המכון הטכנולוגי של קליפורניה
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1952
חולצת טרנינג

[ממוזער| חולצת טרנינג עם שרוול ראגלן במיתוג של [הרלי-דייווידסון]]

**חולצת טרנינג**, הידועה גם בתור **סווטשירט**, היא חולצה או ז'קט עם שרוולים ארוכים עשוי חומר עבה, בדרך כלל כותנה. חולצות טרנינג נחשבות לבוש יומיומי, ולכן אינן פורמליות כמו חלק מהסוודרים. חולצות טרנינג עשויים להיות עם או בלי כובע. חולצת טרנינג עם כובע בדרך כלל נקרא הודי .

## היסטוריה
בשנת 1920, בנג'מין ראסל ג'וניור, קוורטרבק בקבוצת אלבמה קרימסון טייד בכדורגל אמריקאי, היה עייף מהחיכוך והגרד שנגרמו ממדי הכדורגל הצמריים שלהם. הוא עבד עם אביו, שהחברה שלו "חברת ייצור ראסל אתלטיק" ייצרה בגדים סרוגים לנשים וילדים, על מנת למצוא פתרון טוב יותר. הם יצרו חולצת אימון עבה מכותנה שהייתה התאמה של חלק עליון של אוברול נשי. חולצות אלו ללא צווארון היו החולצות טרנינג הראשונים. חטיבה חדשה של החברה, שהתמקדה רק בייצור חולצות טרנינג, הפכה לחברת ראסל אתלטיק.

הפוטנציאל של החולצת טרנינג ככלי פרסום נייד התגלה בשנות ה-60 במאה ה-20 כאשר אוניברסיטאות בארצות הברית התחילו להדפיס את שמותיהם עליהם כדי להפגין גאוות יחידה. החולצת טרנינג, יחד עם הטי-שירט, סיפק דרך זולה ויעילה להפצת מידע בקנה מידה רחב. טרנד הסיסמאות על טי-שירטים בשנות ה-70 הוביל באופן טבעי גם לחולצות טרנינג. בשל פשטות ההתאמה האישית ועוצמת הגרפיקה החכמה בשילוב עם סיסמאות, החולצת טרנינג הפך לכלי לביטוי אישי נפוץ הן עבור המעצב והן עבור הלובש.

באוסטרליה, החולצת טרנינג נקרא "סלופי ג'ו".

## קישורים חיצוניים

## הערות שוליים

קטגוריה:ביגוד ספורט
קטגוריה:אופנה במדינות המערב במאה ה-21
קטגוריה:אופנה במדינות המערב במאה ה-20
שיאו ג’ונג’נג

**שיאו ג’ונג’נג** (בסינית: **肖军正**) הוא דיפלומט סיני המכהן כשגריר סין בישראל.

## ביוגרפיה
שיאו נולד במחוז ג'יאנגשי. ב-1997 הצטרף למשרד החוץ של הרפובליקה העממית של סין ועבד במכון סין ללימודים בינלאומיים , בשגרירות סין באיראן ובמחלקת מערב אסיה וצפון אפריקה של משרד החוץ הסיני. בשנת 2008 שימש כיועץ לשגרירות סין בטורקיה. ב-2012 מונה ליועץ במחלקת מערב אסיה וצפון אפריקה במשרד החוץ הסיני ולאחר מכן קודם לתפקיד סגן מנהל. בשנת 2019 הוא מונה ליועץ לשגרירות סין במצרים. בספטמבר 2021 הוא מונה לשגריר סין ביוון. באוקטובר 2024 עזב את התפקיד. בנובמבר הוא מונה לשגריר סין בישראל.

## קישורים חיצוניים

* 
* 

## הערות שוליים

קטגוריה:שגרירי סין
קטגוריה:שגרירים בישראל
קטגוריה:יחסי ישראל–סין
קטגוריה:סינים שנולדו ב-1970
קטגוריה:שגרירים ביוון
קטגוריה:שגרירים במצרים
Ruwiki

ממוזער|160px| ולדימיר מדיקו בשנת 2021
ממוזער|פרסום לאתר באביב של 2024

**Ruwiki** (ברוסית: **Рувики**) היא אנציקלופדיה מקוונת רוסית רב לשונית מבוססת-ויקי, עם מהדורות ברוסית ובשפות אחרות של הפדרציה הרוסית. רוב התוכן באתר מבוסס על ערכים שהועתקו אליו מהוויקיפדיה הרוסית. חלקם נערכו מחדש כך שיתאמו את עמדות הממשל הרוסי. בנוסף, האתר כולל ערכים מקוריים. האתר מתואר בתקשורת כ"ידידותי לפוטין".

## היסטוריה
האתר הושק ב-24 ביוני 2023, כ-Fork של הוויקיפדיה הרוסית. הוא מובל על ידי ולדימיר מדיקו אשר ניהל בעבר את ארגון ויקימדיה רוסיה. מדיקו יזם את ההקמה על מנת שיהווה פלטפורמה חלופית התואמת את עמדות הממשל הרוסי.

עם השקתו של האתר הועתקו אליו מעל ל-1.9 מיליון ערכים מהוויקיפדיה הרוסית וכמו גם קובצי מדיה משרתי ויקישיתוף. באופן הדרגתי העורכים באתר מסירים מהערכים כל תוכן אשר סותר את העמדה הרשמית של הממשל הרוסי, כמו בין הין היתר ערכים העוסקים בנושאים רגישים מבחינה פוליטית כמו הערכים שעוסקים במלחמת אוקראינה–רוסיה, מרד קבוצת וגנר, שחיתות ממשלתית ברוסיה, וערכים שמכילים ביקורות על התנהלות נשיא רוסיה ולדימיר פוטין.

החל מ-21 באוגוסט 2023, משתמשים רשומים יכולים לערוך את הערכים באתר. עם זאת, ניתוח של דפוסי העריכה באתר העלה שרוב העריכות באתר מבוצעות בשעות העבודה, מה שמרמז על כך שעיקר הפעילות מבוססת על עורכים בתשלום.

בנובמבר 2023 נוספו לאתר מהדורות בשפות בשקירית, מארית, סאחה, טטרית וצ'צ'נית.

בדצמבר 2023 נוספו לאתר מהדורות בשפות אלטאי, טובאנית, מוקשה, אודמורטית, צ'ובשית וארזיה.

עד אפריל 2024 נוספו לאתר מהדורות בשפות בוריאטית, ופס, אינגושית, קלמיקית, קומי , פרמיאן קומי , ליבווית-קרליאנית  וחאקאס .

## ראו גם
* המכלול
* אינטרנט ברוסיה
* סינון תכנים באינטרנט

## קישורים חיצוניים

* 

## הערות שוליים

קטגוריה:אתרי אינטרנט רוסיים
קטגוריה:אתרי אינטרנט שהושקו ב-2023
קטגוריה:אנציקלופדיות אינטרנט
קטגוריה:אתרי ויקי
קטגוריה:צנזורה פנימית באינטרנט
ג'פרי דאנגל

**ג'פרי לי דנגל** (באנגלית: **Jeffery Lee Dangl**, נולד ב-13 באוקטובר 1957) הוא ביולוג אמריקאי. כיום הוא פרופסור לביולוגיה באוניברסיטת קרוליינה הצפונית בצ'אפל היל.

## השכלה
דנגל השלים תואר ראשון במדעי הביולוגיה וספרות מודרנית, תואר שני במדעי הביולוגיה ותואר דוקטור באוניברסיטת סטנפורד. לאחר מכן, הוא השלים פוסט-דוקטורט עם עבודת תזה בחקר השבחת צמחים במחלקה לביוכימיה במכון מקס-פלאנק בעיר קלן, גרמניה.

## קריירה
לאחר תקופה כמנהל קבוצת מחקר במעבדת מקס דלבריק במכון מקס-פלאנק לחקר השבחת צמחים, הצטרף דנגל לסגל ההוראה באוניברסיטת קרוליינה הצפונית בצ'אפל היל, שם הוא מכהן כפרופסור לביולוגיה על שם ג'ון נ. קאוץ'.

## קריירה מחקרית
דנגל החל את הקריירה המחקרית שלו כאימונולוג, תוך חקר הגנים לשרשרת הכבדה של נוגדני עכברים. לאחר הדוקטורט, עבר לחקור את הצמח אראבידופסיס כמערכת מודל לחקר עמידות מחלות בצמחים. מחקריו עסקו בבסיס הגנטי והמולקולרי של רגישות ועמידות מחלות בצמחים, לרבות מנגנון יחס גן-מול-גן. יחד עם עמיתו ג'ונתן ד. ג'. ג'ונס, הציע את "מודל הזיגזג" להבנת האבולוציה המשותפת של גני עמידות בצמחים ואפקטורים של פתוגנים.

דנגל חבר במערכת של שמונה כתבי עת מובילים בתחומי גנטיקה, גנומיקה וביולוגיה תאית. בנוסף, שימש כחבר במספר ועדות ייעוץ מדעיות לחברות בתחום, וכיהן בתפקידים אדמיניסטרטיביים במספר אגודות לאומיות ובינלאומיות העוסקות במחקר בתחום הביולוגיה של צמחים.

## הוקרה ופרסים
דנגל נבחר כחבר באקדמיה הלאומית למדעים של ארצות הברית בשנת 2007, חבר באקדמיה הגרמנית למדעים לאופולדינה בשנת 2003, ובאגודה האמריקאית לקידום המדע בשנת 2004. בשנת 2009 קיבל את הפרס של האגודה הבינלאומית לאינטראקציות מולקולריות בין צמחים למיקרואורגניזמים (IS-MPMI). מועצת האגודה ציינה כי "עבודתו החלוצית של דנגל בהבנת הבסיס המולקולרי של יחסי גומלין בין צמחים לפתוגנים תרמה תרומה עצומה להבנת תגובת החיסון המולדת בצמחים". באותה שנה הוענק לו גם פרס סטיבן היילס מטעם האגודה האמריקאית לביולוגיית צמחים. בשנת 2025 הוענק לו פרס וולף בחקלאות.

## חיים אישיים
דנגל חולה בסוג נדיר של ניוון שרירים, ניוון שרירים פציוסקפולוהומרלי. הוא נשוי לביולוגית שרה גרנט.

## הערות שוליים

קטגוריה:בעלי תואר דוקטור מאוניברסיטת סטנפורד
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1957
היפוליט ואוולברג

**היפוליט וַאוֶלְבֶּרְג** (בפולנית: **Hipolit Wawelberg** 5 באוגוסט 1844 - 20 באוקטובר 1901) היה בנקאי יהודי-פולני, ממשפחת הבנקאות ואוולברג. הוא היה פטריוט פולני ופילנתרופ.

## ביוגרפיה
היפוליט נולד בוורשה למשפחת הבנקאים ואוולברג, וסיים את לימודיו במכון לאגרונומיה. בצעירותו התערב במרד ינואר, אבל אביו - צבי הירש ואוולברג, שיסד את עסקי הבנקאות המשפחתיים - התערב ושלח אותו לברלין, כדי ללמוד באקדמיה המסחרית, ובהמשך, אחרי נישואיו ללודוויקה ברסון, בתו של התעשיין היהודי מאיר ברסון, נשלח לסנקט פטרבורג כדי להשיק שם סניף של הבנק. ואוולברג הצליח והפך לאחד האנשים העשירים בפולין.

עד שנת 1900, ואוולברג עמד בראש בנק ואוולברג והחזיק בתואר אזרח מכובד של סנט פטרסבורג, שנחשב כמו תואר אצולה ועבר בירושה. הוא גם היה חבר בוועד המנהל של בנק המסחר של ורשה, משרד הכספים של האגודה היהודית בסנט פטרסבורג, חבר נכבד בחברה החינוכית היהודית ועוד. הוא נודע בתמיכתו בדו-קיום ובסיועו להפצת יצירותיהם של סופרים נודעים, ובהם זוכה פרס נובל לספרות הנריק סנקביץ', אדם מיצקביץ' ועוד.

ואוולברג היה שותף להקמת . בשנת 1895 ואוולברג ייסד את בית הספר המכני-טכני בוורשה, שהפך לימים למכון הפוליטכני של ורשה, יחד עם חברו וגיסו סטניסלב רוטוואנד (Cтанислав Ротванд). הוא תרם לנושאים רבים, ובהם מחנה קיץ שבו החל יאנוש קורצ'אק את עבודתו החינוכית, קרן למחקר היסטורי יהודי באוניברסיטת לבוב, וכמו כן תרם סכומי כסף גדולים לנפגעי גל הפוגרומים ברוסיה בשנות ה-80 של המאה ה-19. גם במאה ה-21 נערכים בורשה אירועים להנצחתו.

ואוולברג נפטר באוקטובר 1901, ונטמן בבית הקברות היהודי בוורשה.

## קישורים חיצוניים

## הערות שוליים

קטגוריה:יהודים פולנים
קטגוריה:בנקאים יהודים פולנים
קטגוריה:פולנים שנולדו ב-1844
קטגוריה:פולנים שנפטרו ב-1901
קרן אור כוכב

**קרן אור כוכב** (באנגלית: **Starbeam**) היא סדרת טלוויזיה קנדית מונפשת שנוצרה על ידי לוריס קרמר לנספורד וג'ייסון נטר, והופקה על ידי נטפליקס ו-Kickstart Entertainment. הסדרה עלתה לראשונה לשירות הזרמת המדיה "נטפליקס" ב-3 באפריל 2020. הסדרה חודשה לעונה שנייה שעלתה ב-8 בספטמבר 2020. הסדרה חודשה לעונה שלישית שהייתה אמורה לעלות מוקדם יותר אבל נדחתה עד ל-9 במאי 2021, כך גם העונה הרביעית והאחרונה שנדחתה ועלתה לראשונה ב-29 ביוני 2021. לסדרה יצאו שני ספיישלים לכבוד האלווין שעלה לראשונה ב-6 באוקטובר 2020 ולכבוד השנה החדשה שעלה לראשונה ב-14 בדצמבר 2021. הסדרה בת ארבע עונות ו-33 פרקים.

## תקציר העלילה
לזואי בת השמונה יש כוח מיוחד: כשהיא נתקלת בנבל מרושע היא הופכת לקרן אור כוכב – גיבורת-על.

## דמויות
### ראשיים
* **זואי/קרן אור כוכב** - היא הגיבורה הראשית בסדרה. בדרך כלל היא אנרגטית, די עקשנית ותמיד נרגשת. כוחות-העל שלה בתור גיבורת-על הם בועות, יש לה סופר נשימה והיכולת לעוף. החליפה שלה משנה את המראה שלה בהתאם למשימה.
* **הנרי/בוסט** - הוא החבר הכי טוב של זואי. אבא שלו הוא ראש העיר בלומנשיין, שלא יודע את זהותו כגיבור-על בדיוק כמו זואי. הוא יותר מציאותי מזואי, אבל הוא כן נהנה כמעט כמוה. בניגוד לקרן אור כוכב, לו אין כוחות-על טבעיים, במקום הוא משתמש בגאדג'טים והמצאות טכנולוגיות מתקדמות כדי לעזור לה.
* **סבי** - הוא סבא של זואי ואבא של אמא שלה "פלא אור כוכב". אין לו כוחות-על, בניגוד לזואי ולאמא שלה, אבל התפקיד העיקרי שלו הוא שליטה במשימה; הוא עובד במרכז בקרה במגדלור כדי לעקוב אחרי נבלים ועניינים דחופים אחרים. הוא מרגיעה כל מי שנמצא בסביבתו והוא מחזק את זואי בחיוביות במהלך המשימות.
* **אמא/פלא אור כוכב** - היא אמא של זואי והבת של סבי. אכפת לה מאוד מהמשפחה שלה, אבל כמו זואי, היא מסורה מאוד לתפקיד שלה כגיבורת-על. יש לה בערך אותם כוחות כמו של הבת שלה, אבל היא משתמשת בלייזרים במקום בבועות.

### נבלים
* **קפטן דג הזקן** - הוא פיראט שלוקח כל דבר מבריק שהוא רואה. הוא מפקד על ספינת פיראטים מעופפת בשם "דלורס" ויש לו גקו שקוראים לו "לאונרד" במקום תוכי, כפי שמקובל אצל רוב הפיראטים.
* **מרלה שמר-לה** - היא ילדה עם עור כחול ונמשים. היא מפיצה עצב כשמישהו אחר מפיץ שמחה והיא מאוד אוהבת להפיץ סבל בכל העיר. היא יכולה לרחף ובנוסף ליכולת שלה ליצור רוח, היא בעיקר שולטת במזג אוויר כגון: גשם, שלג וברקים ולפעמים גם חשמל סטטי.
* **המרסק הקוסמי** - הוא אדם יהיר מאוד שמאמין שהוא הרקדן הכי טוב בכל העיר והוא בדרך כלל מופיע מול קהל שבוי. יש לו כוח על-אנושי ומהלכי ריקוד מתקדמים, אבל האגו שלו פוגע בביצועים שלו.
* **גופ** - הוא חייזר עם שלוש עיניים. הוא מאוד טיפש ולפעמים גם רשלן, אבל הוא נאמן ואוהב לעזור לבוס שלו, על אף שגם הוא פחדן. הוא מסוגל לשנות את עצמו לצורות שונות, אך אם ממקדים עליו קרן אור הוא חוזר לצורתו הרגילה.

## מדבבים
הדיבוב העברי בוים על ידי אורנה כץ, והופק על ידי עדי לנדר, רעות גדול, תומר קאופמן, דן שצברג, ספיר רון ארגמן ואמי בכר.

## שידור

## פרקים
### עונה 1

### עונה 2

### עונה 3

### עונה 4

## ספיישלים

## קישורים חיצוניים

* 

קטגוריה:נטפליקס: תוכניות וסדרות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות הנפשה ממוחשבת
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2020
קטגוריה:נטפליקס אנימציה
קטגוריה:סדרות הנפשה קנדיות
מסדר אונטריו

**מסדר אונטריו** (באנגלית: **Order of Ontario**; בצרפתית: **Ordre de l'Ontario**) הוא הפרס הרשמי היוקרתי ביותר במחוז אונטריו הקנדי. הוקם בשנת 1986 על ידי סגן מושל אונטריו לינקולן אלכסנדר, בעצת הקבינט בראשות ראש ממשלת אונטריו דייוויד פיטרסון, המסדר האזרחי מנוהל על ידי סגן המושל במועצה ונועד לכבד את תושבי אונטריו בהווה או לשעבר על הישגים בולטים בכל תחום שהוא.

## מבנה ומינוי
מסדר אונטריו נועד לכבד כל תושב ותיק בהווה או לשעבר של אונטריו שהפגין רמה גבוהה של מצוינות והישגים אישיים בכל תחום, והפגין את "מיטב החברה האכפתית והמגוונת של אונטריו והועיל לחברה באונטריו ובמקומות אחרים." אזרחות קנדית אינה חובה לקבלת העיטור ונבחרים או ממונים אינם רשאים לזכות בעיטור כל עוד הם מחזיקים בתפקידים בממשלה. אין מגבלות על מספר החברים שיתקבלו למסדר או להתקבל בו זמנית, אם כי המספר הממוצע של חברים חדשים עומד על 24 בשנה.

תהליך מציאת אנשים מתאימים מתחיל בהגשות מהציבור למזכירות הכבוד והפרסים של אונטריו, המורכבת מהשופט הראשי של אונטריו (המשמש כיושב ראש), יו"ר האספה המחוקקת, מזכיר הקבינט ועד שישה חברים במסדר אונטריו. לאחר מכן, ועדה זו מתכנסת פעם או פעמיים בשנה כדי להגיש את המלצותיה הנבחרות לקבינט ועובדת עם גוף זה בצמצום הממונים הפוטנציאליים ברשימה שתוגש לסגן המושל. מאחר שמינויים למסדר אונטריו מסתמכים בחלקם על ייעוץ משרדי, רישומים של הליכים כאלה אינם נחשפים בפומבי, כפי שאושר בהליכים בבית המשפט שננקטו בשנת 2002 על ידי אישה שקיבלה בטעות הודעה כי מונתה כחברה למסדר. מועמדויות לאחר המוות אינן מתקבלות, אם כי אדם שמת לאחר ששמו הוגש למזכירות הכבוד והפרסים עדיין יכול להיות רטרואקטיבית כחבר במסדר אונטריו. סגן המושל, חבר בעצמו ונשיא מסדר אונטריו, לאחר מכן מבצע את כל המינויים לדרגת החברות היחידה של המלגה על ידי דבר המלך במועצה הנושא את סימן המשנה למלך.

## עיצוב העיטור
ממוזער|צווארון הנשיא
בעת הקבלה למסדר אונטריו, מוצג לפני חברי המסדר החדשים סמל המסדר. התג הראשי מורכב ממדליון זהב בצורת טריליום מסוגנן, הפרח המחוזי הרשמי. החלק הקדמי הוא אמייל לבן עם שולי זהב, הנושא במרכזו את מגן סמל אונטריו, ועליו כתר אדוארד הקדוש המסמל את תפקידו של המלוכה הקנדית כמקור הכבוד. שמו של החבר חקוק בצד האחורי, יחד עם תאריך הענקת העיטור. סרט המסדר מעוצב עם פסים אנכיים בצבעי אדום, ירוק, לבן וזהב, המשקפים את הצבעים בתוך סמל המחוז. הסמל נלבש תלוי בסרט זה בצווארון; נשים עשויות לשאת את סרט העיטור על קשת סרט בחזה בצד שמאל. החברים מקבלים גם שתי סיכות דש שניתן לענוד באירועים פחות רשמיים, ותעודה רשמית.

לציון יום השנה ה-30 להענקת מסדר אונטריו, הוסיפו צווארון עם סמל המסדר והסמלים של קנדה ואונטריו לשימושו של סגן המושל כנשיא מסדר אונטריו.

## קישורים חיצוניים

## הערות שוליים

קטגוריה:קנדה: סמלים לאומיים
קטגוריה:פרסים קנדיים
קטגוריה:אונטריו
ישי מעוז

**ישי דוד מעוז** (נולד ב-1966) הוא כלכלן ישראלי, פרופסור חבר וראש תחום כלכלה באוניברסיטה הפתוחה. מחקריו מתמקדים בצמיחה כלכלית ובכלכלת עבודה.

## ביוגרפיה
מעוז נולד בירושלים בשנת 1966. הוא השלים את כל לימודיו האקדמיים באוניברסיטה העברית בירושלים. דרכו האקדמית החלה עם לימודי תואר ראשון בכלכלה וסטטיסטיקה, אותם סיים בשנת 1990. הוא המשיך ללימודי תואר שני באותם תחומים, כשבמקביל החל ללמד באוניברסיטה העברית כמתרגל וכמרצה.

בשנת 1993 השלים את התואר השני וכתב את עבודת התזה שלו בנושא "טריגרים לכניסה ויציאה: גישת דיקסיט" בהנחיית פרופסור יורם מישר. מעוז המשיך ללימודי דוקטורט תחת הנחייתו של פרופסור מישר, והשלים את עבודת הדוקטורט שלו בנושא "השקעות ואי-ודאות" בשנת 2001.

הקריירה האקדמית המקצועית שלו החלה באוניברסיטת חיפה, שם לימד בין השנים 2002-2008. במהלך שנת 2007–2008 שהה כמרצה אורח באוניברסיטת טקסס באוסטין. בשנת 2008 הצטרף לסגל האקדמי של האוניברסיטה הפתוחה כמרצה, ובשנת 2010 קודם לדרגת מרצה בכיר, בשנת 2024 קודם לדרגת פרופסור חבר.

לאורך הקריירה שלו, מעוז התמקד במחקר בתחומי הצמיחה הכלכלית והשקעות תחת אי-ודאות, תוך שהוא משלב עבודה תאורטית עם יישומים מעשיים. הוא פרסם מאמרים רבים בכתבי עת בינלאומיים מובילים ושיתף פעולה עם חוקרים מרחבי העולם.

בנוסף לעבודתו המחקרית, מעוז מילא שורה של תפקידים מנהליים באוניברסיטה הפתוחה, כולל ראש המחלקה לניהול וכלכלה (2012-2016) וראש תחום הכלכלה במחלקה (בתקופות 2009–2011, 2014-2016, ומ-2023). יו"ר ועדת אישור תוכניות לימודים (2022-היום), וחבר בוועדת הספרייה (2020-2024)

בנוסף, מעוז היה אחראי על הכנת דוחות הערכה עצמית עבור המועצה להשכלה גבוהה בתחומי מנהל עסקים (2014) וכלכלה (2015), ועבור מועצת רואי החשבון בתחום החשבונאות (2016).

## ספריו
* מקרו-כלכלה א', למדא – הוצאת ספרים של האוניברסיטה הפתוחה, רעננה, 2013.
* מקרו-כלכלה ב', למדא – הוצאת ספרים של האוניברסיטה הפתוחה, רעננה, 2013.
* מבוא למיקרו-כלכלה, למדא – הוצאת ספרים של האוניברסיטה הפתוחה, רעננה, 2021.

## קישורים חיצוניים
* דף אישי באתר האוניברסיטה הפתוחה
* פרופיל גוגל סקולר של ישי מעוז
* 
* 
* 
* 
* 

קטגוריה:ירושלים: אישים
קטגוריה:כלכלנים ישראלים
קטגוריה:סגל האוניברסיטה הפתוחה: ניהול וכלכלה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1966
נאוטקס

**נאוטקס** (באנגלית:**NeoTX Therapeutics, Ltd**) היא חברת ביוטכנולוגיה בשלב קליני המתמקדת בפיתוח טיפולים אימונו-אונקולוגיים לסרטן, עם דגש על התרופה נאפטומומאב אסטאפנטוקס (NAP), המוכרת גם כ-Naptumomab Estafenatox.החברה הוקמה ב-2014 והיא ממוקמת ברחובות, ישראל, עם משימה מרכזית לפתח טיפולים חדשניים שמכוונים את מערכת החיסון, במיוחד תאי T, להילחם בתאי סרטן באמצעות פלטפורמת STR (Selective T cell Redirection). פלטפורמה זו משתמשת בטכנולוגיית סופראנטיגן ממוקד גידול (Tumor Targeted Superantigen, TTS) כדי להפעיל תגובה חיסונית חזקה נגד תאי סרטן על ידי קישור רכיבים חיידקיים לפני השטח של הגידול, מה שמשפר את זיהוי הגידול על ידי מערכת החיסון.

## היסטוריה
נאוטקס החלה את דרכה ב-2014, וב-2016 רכשה רישיון ל-NAP מחברת אקטיב ביוטק AB, חברה נוספת בתחום האימונותרפיה. ב-2019, החברה השלימה סבב גיוס הון מסדרה C בהיקף של 45 מיליון דולר, שהביא את סך המימון הכולל שלה ליותר מ-60 מיליון דולר. בשנת 2022, נאוטקס הרחיבה את יכולותיה עם רכישת חברת InterX האמריקאית, חברת גילוי תרופות המשתמשת בכלים מתקדמים של חישוב ביומולקולרי, כולל טכנולוגיות מבוססות על עבודתם של זוכי פרס נובל כמו מיכאל לויט. רכישה זו הוסיפה זרוע גילוי תרופות מבוססת מחשב (CADD) לפעילותיה הקליניות והקדם-קליניות.

## ניסויים קליניים
החברה עוסקת בפיתוח התרופה נאפטומומאב אסטאפנטוקס (NAP), כחלק מגישה אימונו-אונקולוגית שמטרתה לסייע למערכת החיסון לזהות ולהשמיד תאים סרטניים.

אחד הניסויים הקליניים המרכזיים שמובילה החברה נמצא בשלב 1b ומתקיים בשיתוף עם חברת התרופות אסטרהזניקה. ניסוי זה בוחן את השפעת השילוב של NAP עם התרופה דורוולומאב, המעוררת את פעילות מערכת החיסון נגד תאים סרטניים. מטרת המחקר היא להעריך את בטיחות השימוש בשתי התרופות יחד ואת השפעתן על התגובה החיסונית של המטופלים.

הטכנולוגיה שפותחה בחברה מבוססת על חלבון המאפשר למערכת החיסון לזהות טוב יותר את הגידול הסרטני ולתקוף אותו. גישה זו נועדה לתת מענה למצבים שבהם טיפולים חיסוניים קיימים אינם פועלים ביעילות נגד סוגים מסוימים של סרטן מתקדם. בשלב הראשון של הניסוי נבדקו מינוני התרופה, והשלב הזה הושלם מבחינת גיוס המשתתפים. החברה ממשיכה לחקור את יעילות השילוב הטיפולי במטרה להרחיב את אפשרויות הטיפול הקיימות עבור חולי סרטן.

## קישורים חיצוניים

## הערות שוליים

קטגוריה:חברות ביוטכנולוגיה
קטגוריה:חברות ישראליות
דייזי מערכות

**דייזי מערכות** (באנגלית: **Daisy Systems Corporation**) הייתה חברת טכנולוגיה שהוקמה בשנת 1981 במאונטיין ויו קליפורניה, ופיתחה מערכות הנדסה בעזרת מחשב, והייתה חלוצה בתעשיית האוטומציה של עיצוב אלקטרוני (EDA).

## היסטוריה
החברה הוקמה על ידי היזם הישראלי אריה פיינגולד יחד עם דוד סטם ווינוד קוסלה; לאחר שבמהלך עבודתו באינטל פיינגולד שם לב לכך שמהנדסי אלקטרוניקה עדיין מתכנים מעגלים מודפסים בצורה ידנית בשרטוט עם נייר ועיפרון. ב-1980 החליט פיינגולד לעזוב את אינטל במטרה לפתח כלים שיאפשרו לתכנן ישירות על המחשב רכיבים אלקטרוניים, ללא צורך בשרטוט ידני, תוך ביצוע הדמיה של המערכת הסופית. בכך הייתה בין החברות הראשונות בעולם בשוק ה-Electronic design automation - EDA. המשקיעים הראשונים בחברה היו פרד אדלר וקרן Oak Investment Partners.

החברה יצרה הכנסות של כ-4 מיליון דולר בשנה הראשונה ותוך שלוש שנים נוספות ההכנסות השנתיות שלה היו מעל 120 מיליון דולר. בנוסף ביצעה החברה גם הנפקה של מניות בבורסה. בסוף 1983 הקימה החברה מרכז מחקר ופיתוח בישראל שהעסיק ב-90 עובדים. באוגוסט 1986 פרש פיינגולד מ"דייזי", לאחר שהחברה דיווחה לראשונה על הפסד. אם כי החברה חזרה להרוויח שנה אחר כך.

בתחילת 1989 החברה התמזגה עם חברת "Cadnetix Corporation" מבולדר, קולורדו, אותה רכשה תמורת 100 מיליון דולר באמצעות הלוואה קצרת טווח; כשהחברה שנוצרה הייתה ידועה רשמית בשם "Daisy/Cadnetix, Inc" ופעלה בשם המסחרי "Dazix". בשנת 1990 היא הגישה בקשה להגנה מפשיטת רגל, "צ'פטר 11", ונרכשה על ידי חברת "אינטרגרף" מאוחר יותר באותה שנה. החברה גם סגרה את מרכז הפיתוח של בישראל, שהעסיק באותה עת כ-100 עובדים. "אינטרגרף" שילבה את "Dazix" ביחידה העסקית שלה בתחום ה-EDA, שפוצלה מאוחר יותר כחברה בת עצמאית בשם "VeriBest", שנרכשה בסופו של דבר על ידי חברת "מנטור גרפיקס" (Mentor Graphics) בסוף 1999. חבילת הכלים Veribest הפכה למוצר הדגל של "מנטור גרפיקס" והוא שווק בשם "Xpedition". בשנת 2016 "מנטור גרפיקס" עצמה נרכשה על ידי תאגיד "סימנס".

## מוצרים
"דייזי מערכות" פיתחה פתרון משולב של חומרת מחשב ותוכנה עבור עיצוב אלקטרוני, כולל: לכידה סכמטית (Schematic capture) , סימולציה לוגית (Logic simulation) , מיצוי פרמטרים וכלים אחרים לתכנון מעגלים מודפסים ועיצוב של שבבי מוליכים למחצה.

יישומי Daisy רצו על מערכת ההפעלה "Daisy-DNIX", מערכת הפעלה דמוית Unix הפועלת על מעבדי Intel 80286 ואילך.

בשנת 1983 פיתחה החברה את "Daisy DABL"  (Daisy Behavioral Language) על ידי פרד צ'או. זו הייתה שפה לתיאור חומרה המשמשת לתיאור של מעגלים ספרתיים הדומה ל-VHDL.
## מורשת
רבים מהעובדים של "דייזי מערכות" הפכו אחר כך ליזמים סדרתיים, בהם: אריה פיינגולד שהקים בהמשך את חברת "מרקורי", "קוואליסיסטמס" ועוד; וינוד קוסלה שהיה שותף להקמת "סאן מיקרוסיסטמס", ואחר כך היה למשקיע הון סיכון; דוד סטם שהקים את חברת התוכנה "קלריפיי", שנמכרה ל"אמדוקס" ב-2001. אילן קינרייך שהיה שותף עם פיינגולד להקמת "מרקורי", והקים אחר כך את "רדוויו תוכנה". אמנון לנדן ששימש מנכ"ל "מרקורי" במשך כעשור, וגם מחליפו בתפקיד טוני זינגלה.

## קישורים חיצוניים

## הערות שוליים

קטגוריה:חברות תוכנה אמריקאיות
צ'ריש אנדרוז

**צ'ריש אנדרוז** (באנגלית: **Cherish Andrews**) היא שחקנית פוקר אמריקאית אשר זכתה בצמיד אליפות העולם בפוקר, ופעמיים בתואר שחקנית השנה של GPI.

## ביוגרפיה
אנדרוז גדלה בהייגרסטאון, מרילנד. היא החלה לשחק בטורנירי פוקר ב-2008, וב-2011 נכנסה לכסף לראשונה בטורניר במסגרת אליפות העולם בפוקר. באותה השנה סיימה במקום ה-521 באירוע המרכזי.

ב-2022 זכתה בצמיד אליפות העולם בפוקר הראשון שלה, כשניצחה את הטורניר האליפות של אליפות העולם בפוקר באינטרנט למדינת פנסילבניה וזכתה בפרס של 32 אלף דולר. חודשיים לאחר מכן זכתה בטורניר הלייב הראשון שלה, כשניצחה בטורניר 1,100 דולר במסגרת סבב הפוקר העולמי, וזכתה בפרס של 132 אלף דולר. באותה השנה זכתה בתואר שחקנית השנה של GPI.

אנדרוז הייתה קרובה לזכייה בצמיד אליפות העולם השני שלה לאחר שסיימה במקום השני בטורניר PKO באינטרנט. שלושה ימים לאחר סיום הטורניר פורסם שהמנצח באותו הטורניר, קווין רוסקיטי, הושעה מאתר הפוקר בעקבות חשד לשימוש בכלי עזר.

ב-2024 אנדרוז זכתה בתואר שחקנית השנה של GPI בפעם השנייה.

נכון למרץ 2025, אנדרוז זכתה בסך של כ-2.9 מיליון דולר מטורנירי פוקר, כשמתוכם כ-1.1 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:שחקניות פוקר אמריקאיות
קטגוריה:זוכי צמיד אליפות העולם בפוקר מארצות הברית
קטגוריה:זוכי פרס GPI: שחקנית השנה
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
לוס אנטיגואוס

**לוס אנטיגואוס** (בספרדית: **Los Antiguos**) היא עיירה בפרובינציית סנטה קרוס בארגנטינה, הממוקמת על החוף הדרומי של אגם בואנוס איירס.
## גאוגרפיה
העיירה נמצאת 2 ק"מ מהגבול עם צ'ילה, ו-8 ק"מ מהעיירה צ'ילה צ'יקו בצ'ילה. היא מחוברת בכביש סלול לקרחון פריטו מורנו ולקלטה אוליביה על חוף האוקיינוס האטלנטי.

העיירה היא נווה מדבר חקלאי, שבו חוות קטנות מייצרות גידולי פירות. היא נוסדה בשם המושבה החקלאית על שם לאנדרו אלם ב-1921, והוגדרה רשמית כעירייה ב-1970. האזור היה מכוסה באבק מההתפרצות של הר הגעש הדסון ב-1991, אך מאז חלה התאוששות.

השם לוס אנטיגואוס הוא תרגום לספרדית של השם I-Keu-khon מהשפה הילידית המקומית טוולצ'ה , שפירושו "מקום הזקנים".

במפקד האוכלוסין של 2010 מנתה העיר 3,363 תושבים.

## אקלים
ללוס אנטיגואוס אקלים צחיח למחצה (סיווג אקלים שיטת קפן **BSk**) עם קיץ חמים ושטוף שמש וחורפים קרים ומושלגים.

## קישורים חיצוניים

* אתר לוס אנטיגואוס (בספרדית)
* לונלי פלאנט
* יומני הקדמונים

## הערות שוליים

קטגוריה:יישובים שהוקמו ב-1921
קטגוריה:סנטה קרוס: ערים
אנדרטת הציפור הפצועה

**אנדרטת הציפור הפצועה** היא אנדרטה שהוקמה בשנת 1964 בקיבוץ בית אורן להנצחת זכרם של שלושה צנחנים – אריה פיכמן, דב הררי (ברגר) וליובה גוקובסקי – שהתנדבו לצבא בריטי והוצנחו באירופה במהלך מלחמת העולם השנייה. השלושה שבו בשלום משליחותם אך נספו עשור לאחר מכן, באסון התרסקות המטוס במהלך טקס זיכרון בקיבוץ מעגן. האנדרטה, שעוצבה על ידי הפסלת חנה אורלוף, מתארת ציפור פצועה המסמלת את גבורתם ונפילתם.

## רקע
האנדרטה מנציחה את שלושת הצנחנים, בני קיבוצי יגור ובית אורן, שהיו חלק מקבוצת מתנדבים לצבא הבריטי במלחמת העולם השנייה. בשנת 1944 הם הוצנחו באירופה כדי להשיג ידיעות אודות האויב ולנסות לעזור ליהודים. השלושה שבו בשלום משליחותם, אך נהרגו עשר שנים לאחר מכן, ב-29 ביולי 1954, במהלך אירוע זיכרון לצנחנים שנפלו, כאשר מטוס התרסק על קהל המשתתפים בטקס שנערך בקיבוץ מעגן. באסון נספו 17 בני אדם, בהם שלושת הצנחנים המונצחים באנדרטה.

## תיאור האנדרטה
האנדרטה ניצבת ברחבה בין שני עצי אורן, ולפניה דגל ישראל. היא כוללת פסל ברונזה בגובה של כ-2.5 מטר, המתאר ציפור פצועה: כנף אחת שלה מנסה להתרומם ולעוף, בעוד הכנף השנייה שמוטה. הפסל ניצב על סלע, ועל חזיתו מופיע איור של מצנח והמילה "לצנחנים". לצד הפסל חקוקות מילות השיר: "והטובים מכל נחים מעבר דומיית האדמה, ורק כהד עולה שירת האמיצים". בסמוך לאנדרטה נמצא שלט ועליו פרטים על הנופלים, שליחותם באירופה ונסיבות נפילתם.

## הקמת האנדרטה
האנדרטה הוקמה בשנת 1964 ביוזמת קיבוץ בית אורן, במלאת עשר שנים לאסון מעגן. היא עוצבה על ידי הפסלת חנה אורלוף ונועדה להנציח את זכרם של שלושת הצנחנים, תוך הדגשת מסירותם וגבורתם. האנדרטה משמשת מקום התייחדות עם זכרם של הצנחנים ושל כלל לוחמי הצנחנים שפעלו למען הצלת יהודים במהלך המלחמה.

## קישורים חיצוניים

* 

## הערות שוליים

*
קטגוריה:בית אורן
קטגוריה:אנדרטאות לחללים באירועים בודדים
קטגוריה:חנה אורלוף
קטגוריה:פסלי בעלי חיים
קטגוריה:הרוגי אסון מעגן
קוואליסיסטמס

**קוואליסיסטמס בע"מ** (באנגלית: **QualiSystems**) היא חברת תוכנה ישראלית, הפועלת תחת שם המותג **"Quali"**, המפתחת ומשווקת מערכת לאוטומציה של ניהול סביבות מחשוב ענן פרטיות וציבוריות; מרכז המחקר ופיתוח שלה נמצא בגני תקווה, ויש לה מספר משרדי שיווק ומכירות בצפון אמריקה.

## היסטוריה
קוואליסיסטמס נוסדה בשנת 2004 על ידי אלכס אקרמן ששימש כמנכ"ל ומשה מוסקוביץ' ששימש כמנהל טכנולוגיות ראשי בשם Nibea Quality Management Solutions. במרץ 2007 היא שינתה את שמה ל"קוואליסיסטמס". בתחילת דרכה עסקה החברה בפיתוח פתרונות לביצוע וניהול תהליכי בדיקות חומרה באופן אוטומטי. המוצר הראשון שפיתחה - "TestShell", היה חבילת יישומים משולבים לאוטומציה של תהליכי פיתוח וניהול בדיקות חומרה ותהליכי אופטימיזציה של איכות מוצרים. השוק הראשון שאליו נכנסה החברה היה שוק הטלפוניה ותקשורת נתונים.

בשנת 2007 הצטרף היזם הסדרתי אריה פיינגולד לחברה כמשקיע וכיושב ראש. באותה שנה השלימה סבב גיוס בסך 10 מיליון דולר, לפי שווי חברה של 24 מיליון דולר אחרי הכסף, בו השתתפו קבוצת פישמן, חברת טאו תשואות ובית ההשקעות אלטשולר שחם. החברה פתחה משרדים בקליפורניה, לונדון, גרמניה וסינגפור; והקימה רשת של מפיצים באוסטרליה, סין, יפן, קוריאה הדרומית וטייוואן. באפריל 2009 השלימה סבב גיוס של 3.5 מיליון דולר.

בשנים 2008–2012 קיבלה החברה מספר מענקים מלשכת המדען הראשי במשרד המסחר והתעשייה, לצורך המשך פיתוח מוצר הדגל שלה - "TestShell". בנוסף קיבלה מענק מקרן בירד (הקרן הדו-לאומית – ישראלית ואמריקנית – למחקר ולפיתוח תעשייתיים) לצורך תמיכה בפרויקט פיתוח משותף של טכנולוגיה מתקדמת לניהול מעבדות תקשורת עם חברת "OnPath" מארצות הברית.

בסוף 2014 השלימה החברה סבב השקעה של כ-30 מיליון שקלים באותה תקופה שינתה החברה את המיקוד העסקי שלה ועברה לפתח פלטפורמה לניהול תשתיות וירטואליזציה של מערכות מידע בארגונים ואחר כך גם ניהול תשתיות מחשוב ענן. בשנת 2016 החלה לפעול תחת שם המותג "Quali". בשנת 2018 השלימה גיוס של 22 מיליון דולר, בהובלת קרנות הון הסיכון JVP ו"אוורגרין ונצ'רס", ובינואר 2021 גיוס נוסף של 54 מיליון דולר.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:ישראל: חברות שהוקמו ב-2004
ג'ורדן מכנר

**ג'ורדן מכנר** (באנגלית: **Jordan Mechner**, נולד ב-4 ביוני 1964) הוא מעצב משחקי וידאו, סופר ותסריטאי אמריקני ממוצא יהודי, שהיה מתכנת משחקי וידאו בעברו. מכנר הוא דמות מפתח בהיסטוריית הפיתוח של משחקי וידאו קולנועיים וחלוץ באנימציית משחקי וידאו. הוא החל את הקריירה שלו במשחקי וידאו בשנת 1984 עם פיתוח משחק אמנויות הלחימה רב המכר "קראטקה" עבור Apple II, בזמן שהיה סטודנט באוניברסיטת ייל. בעקבות משחק זה, מכנר פיתח כעבור חמש שנים את משחק הפלטפורמה "הנסיך הפרסי". המשחק עבר הסבה רחבה למגוון קונסולות משחקים והפך לפופולרי ביותר. שני המשחקים השתמשו בטכנולוגיית רוטוסקופינג, לפיה שחקנים צוירו מחדש על סרט הצילום בו צולמו בידי מכנר במצלמה הביתית שלו, כדי ליצור אנימציה בתוך המשחק. משחק "הנסיך הפרסי" הפך למשחק הבסיס עבור זיכיון ממושך, אשר כלל גם את סרט הקולנוע "הנסיך הפרסי: חולות הזמן" של סרטי וולט דיסני משנת 2010 וגם סדרת אתחול למשחקי וידאו מאת חברת יוביסופט.

מכנר קיבל במרוצת השנים מספר פרסי הוקרה, ביניהם פרס החלוציות של בחירת מפתחי המשחקים לשנת 2017. יצירותיו נכללות ברוב רשימות רבי המכר של המשחקים הטובים ביותר בתעשיית הגיימינג.

בשנת 1993, מכנר ייסד את חברת ההפקות Smoking Car Productions כדי לעצב ולביים את משחק ההרפתקה The Last Express על האוריינט אקספרס לפני פרוץ מלחמת העולם הראשונה. בעוד המשחק נחל אכזבה במכירות בתקופה בה יצא, הוא זכה במרוצת השנים למעמד קאלט ומוכר בזכות החדשנות שבו בסיפורת אינטראקטיבית.

כסופר, מכנר כתב רומנים גרפיים בשיתוף פעולה עם מספר מאיירים, ביניהם רבי המכר של הניו יורק טיימס "Templar" (2013, על מסדר אבירי היכל שלמה), "Monte Cristo" (2022, עיבוד מודרני לסיפור הרוזן ממונטה כריסטו של אלכסנדר דיומא האב, המתרחש בארצות הברית שלאחר פיגועי 11 בספטמבר) ו-"Liberty" (2023, המתרחש בתקופת מלחמת העצמאות של ארצות הברית). בשנת 2023, מכנר יצר רומן גרפי ראשון שלו ככותב וכאמן, האוטוביוגרפיה "Replay: Memoir of an Uprooted Family". הרומן הגרפי זכה בפרס שאטו דה שברנייה לשנת 2023 לרומן הגרפי ההיסטורי הטוב ביותר.

בשנת 2001, מכנר עבד במשותף עם חברת יוביסופט על אתחול סדרת משחקי הנסיך הפרסי עם "הנסיך הפרסי: חולות הזמן", שיצא בשנת 2003. המשחק פותח ביוביסופט מונטריאול, ומכנר שימש כמעצב המשחק, כותב וכיועץ אמנותי. המשחק זכה ל-12 מועמדויות ולשמונה זכיות מטעם האקדמיה לאמנויות ולמדעים אינטראקטיבים. מאז, חברת יוביסופט הוציאה ארבעה משחקים נוספים של הנסיך הפרסי וכן את זיכיון סדרת משחקי Assassin's Creed, שהחלה במקור כמשחק המשך ל"נסיך הפרסי: חולות הזמן". עיבוד קולנועי למשחק יצא בשנת 2010 בשם "הנסיך הפרסי: חולות הזמן", ומכנר היה שותף לכתיבת תסריט ראשוני וקיבל קרדיט כמפיק בפועל.

בשנת 2009, מכנר נבחר בידי מגזין IGN לאחד ממאה יוצרי המשחקים הטובים ביותר בכל הזמנים.

## קישורים חיצוניים
* 

## הערות שוליים

קטגוריה:תסריטאים יהודים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1964
קרדומית דקת-גזרה

**קַרְדֻּמִּית דַּקַּת-גִּזְרָה** (שם מדעי: *Lindenia tetraphylla*) היא מין יחיד בסוגו של שפירית במשפחת המלקחיתיים, המצויה במרכז ודרום-מערב אסיה, ובחלקים מאזור הים התיכון. בישראל היא נצפתה בעבר באזור עמק הירדן ועמק החולה לפני ייבושו, אך בשנים האחרונות נצפתה פעם בודדת בלבד.

## תיאור
הבוגרים ניתנים לזיהוי בקלות בשל גודל גופם המרשים שאורכו 69–80 מ"מ, צורת העלה של הצד התחתון של קצה הבטן (בפרקים S7–S8) הייחודית בקרב מינים אירופאים, ודגם עורקי הכנף. העיניים אפורות ומרוחקות זו מזו. הצבע הבסיסי של הגוף הוא צהוב בהיר עם דוגמה חומה כהה או שחורה בגודל משתנה. גם הפטרוסטיגמה בצבע דומה. בדרום קרואטיה ומונטנגרו, ניתן לצפות בפרטים כהים לחלוטין, כנראה כתוצאה מהתפתחותם במעיינות קרים.

## אקולוגיה
עונת התעופה של הבוגרים היא מאפריל ועד אוגוסט.

### תפוצה
למין תחום תפוצה נרחב ואוכלוסיות שלו מצויות ברוב חלקי מרכז ודרום-מערב אסיה, ומזרח הים התיכון. עם זאת, הוא מפוזר בכל הטווח, ונצפית צפיפות אוכלוסין גבוהה רק באופן מקומי. באזור הים התיכון הוא מוגבל למישורי החוף. האוכלוסייה המקומית הגדולה ביותר נמצאת ככל הנראה על גדות אגם שקודרה בגבול בין אלבניה למונטנגרו, שם סקר שדה משנת 2011 העריך את האוכלוסייה בכמיליון פרטים, אך האגם הוא רק אחד משני האתרים הידועים היחידים במונטנגרו בהם מצויות קרדומיות. פרטים בודדים עשויים לשוטט מדי פעם צפונה עד מערב סלובניה, שם נתפס פרט אחד בשנות ה-60, אך מאז לא נרשמו שם תצפיות נוספות. אוכלוסיית הרבייה הצפונית ביותר הידועה בים התיכון חיה באי הקרואטי צרס. ידועות רק תצפיות בודדות בזכרים מצפון אפריקה, ומצבו הנוכחי של המין שם אינו ידוע.

### בית גידול
הקרדומית מתרבה באגמים גדולים ובנהרות הזורמים באיטיות. בוגרים נוטים לנדוד הרחק מהמקום בו הם בקעו, ועשויים ליישב גופי מים חדשים, כמו בורות חצץ נטושים, כמין חלוץ. עם זאת, הם מצויים בדרך כלל מעל אגמים עם חושות קנים רחבות או איונים צפים של צמחי מים בהם הנקבות מטילות.

## גלריה

קובץ:Lindenia tetraphylla male in Croatia.jpg|זכר, קרואטיה
קובץ:Lindenia tetraphylla male.jpg|זכר כהה, קרואטיה
קובץ:Lindenia tetraphylla female.jpg|נקבה, מונטנגרו
קובץ:Lindenia tetraphylla.jpg|גלגל זיווג
קובץ:Lindenia tetraphylla exuvia.jpg|נשל, מבט על
קובץ:Lindenia tetraphylla exuvia 2.jpg|נשל, מבט צד


## קישורים חיצוניים

## הערות שוליים

קטגוריה:שפיריות
קטגוריה:פרוקי רגליים יחידים בסוגם
אל תירא ישראל

"**אל תירא ישראל**" הוא סינגל שהוקלט על ידי שני הראפרים הישראלים סאבלימינל והצל, והזמר איציק שמלי. את השיר הוציאה ב-4 במרץ 2025 לאור חברת התקליטים תאקט רקורדס, כסינגל שלא מתוך אלבום אולפן.

## רקע וכתיבה
"אל תירא ישראל" נכתב על ידי שני הראפרים לצד אביהו מדינה. השלושה גם הלחינו אותו עם ברוך חייט. על הפקתו המוזיקלית היה אחראי יוסי כהן. רבי נחמן מברסלב קיבל קרדיט גם כן על הכתיבה על המילים "והעיקר לא לפחד כלל", שחוזרות על עצמן בשיר, ומקורן בדרשה שכתב.

השיר מציג מסר לאומני ולוחמני, המדגיש את חוסנו של עם ישראל מול אויביו. הטקסט, שנכתב בסגנון היפ-הופ קרבי, משלב דימויים היסטוריים ותנ"כיים ("עמוד האש", "עמוד הענן", "עגל הזהב") לצד התייחסויות למציאות העכשווית של העימותים הביטחוניים בישראל. הוא מבקר את ארגוני הטרור ואת האומות המאוחדות, תוך קריאה לאחדות, אומץ וניצחון.

השיר משלב תחושת שליחות עם מסר לוחמני, כאשר הפזמון מתבסס על המשפט הידוע "והעיקר לא לפחד כלל". כמו כן, הוא מדגיש את מעמדה של ישראל כ ואת הדחף להגן על המדינה בכל מחיר. הצלילים הקצביים והשפה הישירה מחזקים את הרוח הלוחמנית, ומציגים את הנרטיב של ישראל כמנצחת מול אויביה, עם סיום המתאר את הדור החדש כ"דור הניצחון 2025".

## הצלחה מסחרית
"אל תירא ישראל" הפך ללהיט ברחבי ישראל. הוא הגיע בשיאו למקום השמיני במצעד הפזמונים של "מדיה פורסט ישראל", המבוסס על נתוני איירפליי שבועיים.

## מיקומי שיא

## הערות שוליים

קטגוריה:שירי סאבלימינל והצל
קטגוריה:דואטים
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שנכתבו על ידי אביהו מדינה
קטגוריה:שירים שהולחנו על ידי סאבלימינל
קטגוריה:שירים שהולחנו על ידי אביהו מדינה
קטגוריה:שירי מלחמת חרבות ברזל
קטגוריה:שירים על אלוהים
קטגוריה:שירים על ישראל
קטגוריה:סינגלים שהגיעו למקום הראשון במצעד העברי של מדיה פורסט
יחסי ארמניה–בחריין

**יחסי ארמניה-בחריין** הם היחסים הבילטרליים בין ארמניה לבחריין. כינון היחסים החל רשמית ב-25 באוקטובר 1996. למרות המרחק הגאוגרפי וההבדלים התרבותיים, הקשרים מתמקדים בעיקר בשיתוף פעולה דיפלומטי וכלכלי, עם קהילה קטנה של ארמנים בבחריין התורמת למימד התרבותי.

## היסטוריה ודיפלומטיה
היחסים הדיפלומטיים בין ארמניה לבחרין נוסדו ב-25 באוקטובר 1996, כחלק ממדיניות החוץ של ארמניה להרחיב קשרים עם מדינות המזרח התיכון. בשנים האחרונות, היו אירועים דיפלומטיים בולטים, כגון מסירת אגרות כוננות על ידי שגריר בחרין לארמניה, נאסר מוחמד יוסף אל-בלושי, לנשיא ארמניה והאגן חאצ'טוריאן ב-7 ביולי 2023. כמו כן, ב-6 ביולי 2021, מסר שגריר ארמניה לבחרין את אגרות הכוננות למלך בחריין, חמד בן עיסא אל-חליפה. אין עדויות למתיחויות משמעותיות, והקשרים נראים יציבים, עם דגש על פיתוח שיתוף פעולה דו-צדדי.

## מסחר וכלכלה
בשנת 2018 הסתכם היקף הייצוא של ארמניה לבחריין ב-169 אלף דולר. עיקר הייצוא כלל רהיטים בשווי 42.4 אלף דולר, חליפות נשים בשווי 17.2 אלף דולר, ומעילי גברים בשווי 14.4 אלף דולר. בין השנים 2018 ל-2023 צמח הייצוא של ארמניה לבחריין בשיעור שנתי ממוצע של 6.01%, מ-126 אלף דולר בשנת 2023 ל-169 אלף דולר בשנת 2018, על אף טעות בערך המקורי בנוגע לכיוון מגמת הייצוא.

בשנת 2023 הסתכם היקף היצוא של בחריין לארמניה ב-276 אלף דולר. עיקר הייצוא כלל מיקרופונים ואוזניות בשווי של 270 אלף דולר, בשמים בשווי 5.2 אלף דולר, ומוצרי מזון אחרים בשווי 1.08 אלף דולר. במהלך השנים 2018–2023 צמח הייצוא של בחריין לארמניה בשיעור שנתי ממוצע של 29.3%, מ-76.2 אלף דולר בשנת 2018 ל-276 אלף דולר בשנת 2023.

יחסי הסחר בין המדינות התאפיינו בגידול הדרגתי בהיקף הסחורות המיוצאות, תוך התמקדות במוצרים מתחומים שונים, בהם ציוד אלקטרוני, מוצרי הלבשה, ורהיטים.

## קשרים תרבותיים וקהילתיים
קהילה קטנה של כ-50 עד 100 ארמנים חיה בבחרין, בעיקר במנאמה, והם הגיעו מלבנון וסוריה, מושכים על ידי הזדמנויות כלכליות. הם שייכים לכנסייה האפוסטולית הארמנית (אורתודוקסית) תחת סמכות הכס הקדוש של קיליקיה, עם ניהול דרך הנציבות של כווית ומדינות המפרץ.

## הסכמים והסכמים דו-צדדיים
הסכם בולט הוא הסכם שיתוף פעולה בין-פרלמנטרי בין מועצת המכונסים של ממלכת בחרין לבין האספה הלאומית של הרפובליקה הארמנית, כפי שצוין באתר משרד החוץ הארמני.
## הערות שוליים

קטגוריה:ערכים ללא קטגוריות פיזיות - יחסי חוץ